62022CO0174_INF
A Bíróság (hetedik tanács) 2023. december 1‑jei végzése –EV (Kábítószer‑prekurzorok)
(C‑174/22. sz. ügy) (
1
)
„Előzetes döntéshozatal – A Bíróság eljárási szabályzatának 99. cikke – Kábítószer‑prekurzorok – 2004/757/IB kerethatározat – A 2. cikk (1) bekezdésének d) pontja – A kábítószerek tiltott előállításához vagy gyártásához használt prekurzorok szállításában és forgalmazásában részt vevő személy – 273/2004/EK rendelet – A jegyzékben szereplő anyagok – 2. cikk – A »gazdasági szereplő« fogalma – A 8. cikk (1) bekezdése – Arra utaló körülmények, hogy a jegyzékben szereplő anyagokat kábítószerek vagy pszichotróp anyagok tiltott előállítására fordíthatják – Az ilyen körülmények bejelentésére vonatkozó kötelezettség – A »körülmény« fogalma – Hatály”
1.
Előzetes döntéshozatalra előterjesztett kérdések – Az ítélkezési gyakorlatból egyértelműen levezethető válasz – Az eljárási szabályzat 99. cikkének alkalmazása
(EUMSZ 267. cikk; a Bíróság eljárási szabályzata, 99. cikk)
(lásd: 35., 36. pont)
2.
Jogszabályok közelítése – A kábítószer‑prekurzorok kereskedelmének ellenőrzése – 273/2004 rendelet – Hatály – Uniós jegyzéken szereplő anyagokat tiltott tevékenység során birtokban tartó személy – Kizártság – Az anyagokat engedély vagy nyilvántartásba vétel nélkül birtokló személy – Hatás hiánya
(273/2004 európai parlamenti és tanácsi rendelet, (1)–(6) preambulumbekezdés, és I. melléklet)
(lásd: 39–48. pont és a rendelkező rész)
Rendelkező rész
A 2013. november 20‑i 1258/2013/EU európai parlamenti és tanácsi rendelettel módosított, a kábítószer‑prekurzorokról szóló, 2004. február 11‑i 273/2004/EK európai parlamenti és tanácsi rendeletet
a következőképpen kell értelmezni:
e rendelet nem alkalmazható arra a helyzetre, amikor valaki tiltott tevékenység során az e rendelet I. mellékletének 3. kategóriájába tartozó, jegyzékbe vett anyagokat tart a birtokában. E tekintetben nem releváns az a tény, hogy ez a személy engedély vagy nyilvántartásba vétel nélkül birtokolta ezeket az anyagokat.
(
1
)	HL C 191., 2022.5.10.